  Майя Бывальцева Толсур кутсконын Ижысь кар маршрутъёсы 67 выль автобусъёс потозы. Али соос Кун автоинспекциын регистрациез ортчо. Со сярысь калыкез нуись-вайись автотранспорт предприятилэн пресс-службаез ивортӥз. Удмуртилэн шоркараз ӝыныё лапег выжен 47 МАЗ автобусъёс но лапег выжо 20 ЛиАЗ-ёс вуизы. Матысь дыре соосты ӵужен буялозы Ваньмыз автобусъёс туала куронъёслы тупало: отын аудиоинформаторъёс но электрон таблоос, видеокамераос пуктэмын. Озьы ик транспорт сэрыт ветлыны быгатӥсьтэм муртъёслы тупатэмын: МАЗ-ёслэн бераз гинэ одӥг тубатэз вань, нош ЛиАЗ-ёслэн быдэс салоназ выжез лапег. Сояз но таяз но коляскаен ветлӥсь сӧсыръёслы пырыны-потыны пандусъёс вань. ЛиАЗ-ёсын ас коже тыриськон понна валидаторъёс пуктэмын, автобусъёсты али кондуктортэк ужась маршрутъёсы лэзёзы – 15-тӥ, 16-тӥ но 79-тӥ. Мукетъёссэ кар маршрутъёсы огкадь люкозы. Тодэ вайытом, азьвылгес 33 выль автобусъёс вуизы, соос гудырикошконэ маршрутъёсы потӥзы.  Тегъёс: Авто Ижкар ИПОПАТ Удмуртия автобусъёс  